Kaffi Kyrrð opnuð í Blómasetrinu í Borgarnesi Hjónin Svava Víglundsdóttir og Unnsteinn Arason , eigendur blóma - og gjafavöru-verslunarinnar Blómasetursins við Skúlagötu 13 í Borgarnesi , hafa opnað nýtt kaffihús inn af búðinni sem ber nafnið Kaffi Kyrrð . ,, Segja má að kaffihúsið sé nokkurs konar afleggjari frá Blómasetrinu , ” segir Svava í samtali við Skessuhorn . ,, Þegar við undirbjuggum flutning búðarinnar frá Borgarbrautinni hingað að Skúlagötu í lok síðasta árs þá innréttuðum við sama verslunarrými og verslunin Kristý notaðist áður við en hún var starfrækt hér til fjölda ára . Inn af búðinni var töluvert rými eftir sem var ónotað og varð úr eftir nokkra umhugsun að innrétta þar kaffihús í ámóta stíl og blómabúðin er sett upp , ” bætir Svava við og segir hugmyndina að tengja saman blóma - og kaffisölu hafa blundað í sér lengi . Nánar er rætt við Unnstein og Svövu , eigendur Blómasetursins og Kaffi Kyrrð , í Skessuhorni vikunnar .